શ્રી ધંધુકા તાલુકા પટેલ પ્રગતિ મંડળની શરૂઆત આપણા વડીલ આગેવાનો એ ૧૯૮૨ માં સુરત ખાતે રહેતા તાલુકાના અલ્પ પરિવારોમાં પરસ્પર સહકાર અને સંગઠનની ભાવના કેળવાય તેમજ એકબીજાને પારિવારિક હુંફ મળી રહે તેવા શુભ આશયથી કરી તે દીર્ઘદ્રષ્ટા આગેવાનોનો હું અંત:કરણ પૂર્વક આભાર માનું છુ. કારણ કે નાનકડું બીજ રોપીને આજે ૩૭૦૭ પરિવારોનું વિશાલ વટવૃક્ષ બની શક્યું અને તે પરિવારોની માહિતી એકત્રિત કરી “પારિવારિક સેતુ” ની ચતુર્થ આવૃત્તિ આપની સમક્ષ રજુ કરતા હર્ષ અને આનંદની લાગણી અનુભવું છુ.